Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 508/13/3307	Prievidza, 23.9.2013
EEČ : 2-27-136-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
d¨ľa 4.7.2013 v čase okolo 8:00 hod. v katastrálnom území obce XXXXX, na parcele č. 33/1, ktorá patrí do poľnohospodárskeho pôdneho fondu bez povolenia nájomcu poškodeného ZIHEKU – AGRI, spol. s r. o., si naoberal 4,6 kg hrachu v strukoch, ktorý si vložil do prinesenej tašky a následne na bicykli odišiel z miesta činu preč, čím spôsobil poškodenému ZIHEKU – AGRI, spol. s r. o., so sídlom XXXXX, XXXXX XXXXX, IČO: 36 003 506 škodu v celkovej výške 18,03,- Eur. 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Okresného riaditeľstva PZ, Obvodného oddelenia Nováky /ďalej len „policajt“/ uznesením sp. zn. ORP-845/NY-PD-2013 zo d¨ľa 4.7.2013 podľa § 206 odsek 1 Trestného poriadku vzniesol obvinenie XXXXX pre prečin krádeže podľa § 212 odsek 2 písmeno d/ Trestného zákona na skutkovom základe, uvedenom vo výrokovej časti tohto uznesenia.
Obvinený XXXXX sa k spáchaniu skutku, ktorý mu je kladený za vinu v celom rozsahu priznal a zárove¨ľ  vyjadril súhlas s podmienečným zastavením trestného stíhania. 
Okrem vlastného priznania je spáchanie skutku obvineného preukázané aj  výpoveďou poškodeným - konateľom obchodnej spoločnosti ZIHEKU – AGRI, spol. s r. o., XXXXX ako i zabezpečenými listinnými dôkazmi.
XXXXX  vo výsluchu zo d¨ľa 18.09.2013 vyhlásil, že nežiada od obvineného náhradu škody, nakoľko mu obvinený dobrovoľne nahradil spôsobenú škodu o čom mu aj vystavil potvrdenie, čo je preukázané aj zo zabezpečeného príjmového dokladu zo d¨ľa 15.7.2013. 
Podľa § 216 odsek 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a) vyhlási, že spáchal skutok, za ktorý je stíhaný, a nie sú odôvodnené pochybnosti, že vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a
c) vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.  
Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
S poukazom na uvedené skutočnosti možno konštatovať, že obvinený XXXXX sa dopustil prečinu, na ktorý zákon ustanovuje trest od¨ľatia slobody, ktorého horná hranica neprevyšuje  päť rokov, k činu sa priznal a súhlasil s postupom podľa § 216 ods. 1 Trestného poriadku. 
Obvinený XXXXX nebol doposiaľ súdne trestaný a ani priestupkovo postihovaný.  
Po vyhodnotení týchto skutočností nevyhnutných pre rozhodnutie som zistil, že v danom prípade teda boli  splnené podmienky pre postup podľa § 216 odsek 1 Trestného poriadku.     
Podľa  § 216 odsek 2 Trestného poriadku som určil obvinenému skúšobnú dobu v trvaní 12 /dvanásť/ mesiacov, pričom pri určení jej dĺžky som zohľadnil jednak osobu obvineného, jeho doterajší život  avšak  aj okolnosti prípadu a ich následok.
Na základe vyššie uvedených skutočností som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marko Sališ
prokurátor